section_heading: Životopis
paragraph_text: Samostalnom režijom počeo se baviti 1972. godine, no uglavnom se potpisivao pseudonimima, kako ne bi ugrozio karijeru direktora fotografije. S druge strane, poslove scenariste i snimatelje uglavnom je potpisivao pravim imenom. Tijekom 70-ih režirao je nekoliko erotskih filmova iz serijala Crna Emanuelle koju je glumila Laura Gemser, poput Emanuelle u Bangkoku (1976.), Emanuelle i posljednji kanibali (1977.) i Emanuelle u Americi (1977.).